ஷமியின் பந்துவீச்சில் சந்திமல் வீழ்ந்தபோது இலங்கையின் ஸ்கோர் 69. இந்தியாவின் வெற்றிக்கு இன்னும் 5 விக்கெட்டுகளே தேவை. அடிக்கடி தண்ணீரை ஆடுகளத்துக்கு அனுப்பத் தொடங்கினார் சந்திமால். அப்படி நேரம் கடந்தால், போடப்படும் ஓவர்கள் குறையும். தோல்வியைத் தவிர்த்துவிடலாம். கோலி நடுவர்களிடம் புகார் தெரிவித்தார். ஏற்கெனவே, அங்கு டிக்வெல்லாவுக்கும் ஷமிக்கும் புகைந்துகொண்டிருந்தது. ஆட்டம் இன்னும் சூடு பறக்கத் தொடங்கியது. பந்தை பௌலருக்குக் கொடுப்பதில் ஃபீல்டர்கள் ஒரு நொடிகூடத் தாமதிக்கவில்லை. ஒரு பால் போட்டுவிட்டு, அடுத்த பந்துக்குத் தயாராக பௌலர்களும் புயலாகப் புறப்பட்டனர். இந்தியா வெற்றியைத் துரத்த, தோல்வியை விரட்டிக்கொண்டிருந்தது இலங்கை.